stanford-oval/wikipedia huggingface dataset:
Ambrogio Spinola
Elämäkerta

Spinola kuului vanhaan genovalaiseen aatelissukuun. Spinola liittyi Espanjan palvelukseen yhdessä veljensä Federicon kanssa vuonna 1602. He käyttivät ison osan suvun varoista ja kokosivat 9000 miehen palkkasoturiarmeijan. Veljesten tavoitteena oli rikastua palkkasoturiarmeijan johtajina. Federico kuoli alkuvuodesta 1603 ja suunnitelmasta ei tahtonut tulla mitään. Samoihin aikoihin Spinola miehineen palveli kahdeksankymmenvuotisessa sodassa Espanjan Alankomaissa, koska sinne odotettiin Englannin hyökkäystä. Spinolan ensimmäinen menestys oli Ostendin valtaus vuonna 1604. Kaupunkia oli piiritetty lähes kolmen vuoden ajan. Piiritys päättyi koska Spinola piiritti kaupunkia agrressiivisesti. Menestyksen jälkeen Spinola vaati Espanjan kuningas Filipiltä Alankomaiden armeijoiden päällikkyyttä. Seuraavan kahden vuoden ajan Spinola valtasi yksi kerrallaan protestanttien tukikohtia, vaikka heidän johtajansa Morits Oranialainen yritti estää.
Vaikka Spinola taisteli menestyksekkäästi Espanjan puolesta hän ei saanut juurikaan muodollista tunnustusta ansioistaan. Vuonna 1606 hän joutui panttaamaan omaisuutensa maksaakseen armeijalleen kun Espanjan kruunun pankkiirit viivyttelivät palkkojen maksua. Tällaisten tapausten vuoksi Spinola ei rikastunut. Kaksitoistavuotisen aselevon aikana 1609-1621 hänen piti itse maksaa armeijansa palkat, mikä tarkoitti käytännössä sitä, että armeijaa ei voinut juuri varustaa tai vahvistaa aselevon aikana. Pitämällä armeijansa kuitenkin koossa Spinola saattoi harjoittaa armeijaansa hyvin ja teki siitä paremman. Tämän vuoksi Spinola pystyi kolmekymmenvuotisen sodan alussa miehittämään Pfalzin valtaamalla Mainzin, Kreuznachin ja Oppenheimin. Tällä toimella Spinola varmisti Itävallan ja Espanjan armeijan yhteyden toisiinsa ja hän sai kapteeni-kenraalin arvon. Vuonna 1621 kahdeksankymmenvuotinen sota jatkui Alankomaissa ja Spinola valtasi Bergenin. Vuonna 1625 hän valtasi Bredan, joka oli hänen sotilasuransa suurin saavutus. Piirityksessä Spinola esti omalla armeijallaan Fredrik Henrik Oranialaisen yritykset vapauttaa Breda piirityksestä. Piiritys kesti yli kymmenen kuukautta. Bredan valtaus oli paha menetys protestanteille. Spinolan oli vaikea hyötyä Bredan valtauksesta, sillä armeijan rahoitus oli heikkoa ja hänellä oli Espanjan hovissa vaikutusvaltaisia kateellisia vastustajia. Fredrik Henrik aloitti hyökkäyksen heikentyneitä espanjalaisia vastaan. Spinola matkusti Espanjaan anoakseen lisää varoja sodankäyntiin ja uusia joukkoja.
Espanjassa Spinolaa syytettiin perusteetta Groenlon kaupungin menetyksestä. Spinolan anomuksiin ei suostuttu ja hän kieltäytyi palaamasta Alankomaihin. Sen sijaan Spinola matkusti Italiaan, jossa hän kuoli Casalen piirityksessä.
Taktiikka

Spinola uskoi hyökkäykseen. Hänen piiritystapansa oli ajalle epätavallisen nopea ja se erosi ajalle tavanomaisesta hitaasta ja passiivisesta piirityksestä. Hän suojasi armeijallaan piirittäviä joukkoja, ja yritti haastaa vihollisen armeijan avoimeen taisteluun. Spinola havaitsi hyvin vihollisen puolustuksen heikot kohdat ja monet hänen piirityksistään päättyivät yllättävään rynnäkköön, jolla hän mursi puolustuksen odottamattomassa kohdassa. Spinola ei kärsinyt juurikaan takaiskuja sodankäynnissään, vaikka hänen päävastustajansa olikin yksi ajansa taitavimmista sotapäälliköistä Morits Oranialainen.
Merkitys

Spinola oli erinomainen sotapäällikkö. Komentajana hän oli uskalias ja löi usein varovaisemmat vastustajansa. Spinola ei edistänyt sotatekniikkaa, mutta hän oli erittäin ammattitaitoinen sotilas. Hänen joukkonsa tottuivat nopeisiin liikkeisiin sekä yllättäviin ja sekaviin taisteluihin. Spinola saavutti monesti yllätysvoiton kohdistamalla voimansa vihollisen odottamattomaan kohtaan. Jos Spinolalle olisi annettu käyttöön enemmän resursseja hän olisi voinut saavuttaa Alessandro Farnesen menestyksen kahdeksankymmenvuotisessa sodassa.
Kuolemansa vuoksi Spinola ei ollut käytettävissä kun Ruotsi liittyi mukaan kolmekymmenvuotiseen sotaan.
Aiheesta muualla

Kuvia tai muita tiedostoja aiheesta Ambrogio Spinola Wikimedia Commonsissa
Astrid Båhl

Båhlin suunnittelma Saamen lippu.
Astrid Båhl (s. Astrid Margarete Bål, 6. kesäkuuta 1959 Kaaresuvanto, Ruotsi) on saamelainen taiteilija, joka tunnetaan vuonna 1986 suunnittelemastaan Saamen lipusta. Ruotsissa syntynyt Båhl muutti jo lapsena Norjan Yykeänperään ja opiskeli myöhemmin Norjan valtiollisessa käsi- ja taideteollisuuskoulussa (Statens håndverks- og kunstindustriskole).
Alhambra (täsmennyssivu)

Alhambra voi tarkoittaa seuraavia:
Maantieteellisenä kohteena

Alhambra, palatsi Granadassa, Espanjassa
Alhambra, moskeija Granadassa, Espanjassa
Alhambra, paikkakunta Ciudad Realissa Espanjassa
Alhambra, paikkakunta Albertassa Kanadassa
Alhambra, alue Fredricksbergissä Tanskassa
Alhambra, kylä Phoenixin kaupunkialueella Arizonassa Yhdysvalloissa
Alhambra, kaupunki Illinoisissa Yhdysvalloissa
Alhambra, kaupunki Kaliforniassa Yhdysvalloissa.
Muita

Alhambran säädös, Espanjassa vuonna 1492 vahvistettu kuninkaallinen säädös, jossa juutalaiset määrättiin käännytettäviksi ja/tai tuomituiksi kuolemaan
Alhambra, saksalainen lautapeli
Alhambra, Xbox Live Arcadelle suunniteltu samannimisen lautapelin videopeliversio
Tubalcain Alhambra, mangahahmo
Alhambra, espanjalainen kitaratuotemerkki
Alhambra, espanjalainen olutmerkki
Alhambra, tummaa suklaata ja hasselpähkinää sisältävä leivonnainen
Alhambra Theatre, teatteri Lontoossa Isossa-Britanniassa
Bradford Alhambra, teatteri Bradfordissa Isossa-Britanniassa
Alhambra Theatre Glasgow, teatteri Glasgow’ssa Isossa-Britanniassa
Alhambra Theatre, teatteri Sacramentossa Kaliforniassa
SEAT Alhambra, tila-automalli
Alhambra, kanadalaisen The Tea Partyn EP.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alhambra”, voi hakea sivunnimihaulla, laajalla sivunnimihaulla tai tekstihaulla.
Antijudaismi

Muodot
Rasismi
Rasismi Suomessa
Rotusyrjintä
Afrofobia
Seksismi
Ikäsyrjintä (lapset, teinit)
Uskonnollinen syrjintä
Koulukiusaaminen
Työsyrjintä
Elitismi
Homofobia
Ksenofobia
Luokkasyrjintä
Miesviha
Naisviha
Nepotismi
Oikofobia
Sanismi
Transfobia
Vammaisten syrjintä
Audismi
Ableismi
Riisto
Uskontoryhmiä kohtaan
Muslimit
Juutalaiset
Kristityt
Uskonnottomat
Ilmeneminen
Apartheid
Etninen puhdistus
Holokausti
Kansanmurha
Lynkkaus
Orjuus
Vaino
Kiihotus
Valkoinen ylivalta
Rikos ihmisyyttä vastaan
Musta ylivalta
Pakkosiirto
Vihapuhe
Viharikos
Aiheeseen liittyvää
Ennakkoluulo
Moniarvoisuus
Monikulttuurisuus
Positiivinen syrjintä
Suvaitsevaisuus
Yhdenvertaisuus
Tasa-arvo
Poliittinen korrektius
Distributiivinen oikeudenmukaisuus
malline: näytä • keskustele •
Osa artikkelisarjaa
Antijudaismi on juutalaisen uskonnon ja sen harjoittajien vastustusta. Antijudaismi on uskonnollisesti suuntautunutta, usein kristillistä, ja siten eroaa poliittisiin, rodullisiin ja kulttuurisiin ennakkoluuloihin perustuvasta antisemitismistä. Antijudaistisen ja antisemitistisen suhtautumistavan erottaminen käytännössä on kuitenkin hankalaa.
Kristityt ovat kohdistaneet antijudaistista arvostelua paitsi juutalaisiin, myös kristittyihin. Varhaiskristityt arvostelivat Jeesuksen torjujia ja Raamatun liian kirjaimellisia tulkitsijoita "judaisteiksi". Martti Luther syytti aikansa katolisen kirkon legalistista suhtautumistapaa "juutalaiseksi". Muslimeille "juutalaisuus" oli voima, joka korruptoi pyhiä kirjoituksia. Muslimit pitävät juutalaisia "monijumalaisina", koska  nämä pitivät Esraa Jumalan poikana. Lisäksi he vainosivat profeettojaan.
Aiheesta muualla

Kuvia tai muita tiedostoja aiheesta Antijudaismi Wikimedia Commonsissa
Alhassane Bangoura

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alhassane Bangoura
Syntymäaika: 30. maaliskuuta 1992 (ikä 32)
Syntymäpaikka: Conakry, Guinea
Pelipaikka: laitalinkki
Pituus: 169 senttimetriä
Lempinimi: Lass
Seura
Seura: Rayo Vallecano
Pelinumero: 19
Junioriseurat
0000–2010: Etoile de Guinée
2010–2011: Rayo Vallecano
Seurat
| Vuodet | Seura | O | (M) |
| 2011– | Rayo Vallecano | 140 | (7) |
| 2015 | → Granada (laina) | 14 | (0) |
| 2016 | → Reims (laina) | 10 | (1) |
| 2018 | → Almería (laina) | 10 | (0) |
| Yhteensä | Yhteensä | 174 | (8) |
Maajoukkue
| 2011– | Guinea | 33 | (4) |
 Seurajoukkueuran tilastot kattavat vain kansalliset sarjat, päivitetty 24. elokuuta 2018.  Maajoukkueuran tilastot päivitetty 24. elokuuta 2018.
Alhassane "Lass" Bangoura (s. 30. maaliskuuta 1992 Conakry, Guinea) on guinealainen jalkapalloilija, joka edustaa Espanjan La Ligassa pelaavaa Rayo Vallecanoa. Hän on pelipaikaltaan oikea laitalinkki.
Seurajoukkueura

Lass aloitti jalkapalloilun paikallisseura Etoile de Guinéestä, josta hän siirtyi vuonna 2010 espanjalaisseura Rayo Vallecanon junioriakatemiaan. Hän teki ensiesiintymisensä edustusjoukkueessa 27. maaliskuuta 2011 ottelussa Real Betisiä vastaan. Hän pelasi loppukauden aikana edustusjoukkueessa yhteensä neljä ottelua.
25. elokuuta 2011 Lass teki madridilaisseuran kanssa nelivuotisen jatkosopimuksen. Vahvan alkukautensa jälkeen maan pääsarjassa, hän on herättänyt kiinnostuksen muun muassa suurseura Real Madridissa.
Hän pelasi ensimmäisen ottelunsa Primera Divisiónissa 28. elokuuta 2011 Athletic Bilbaota vastaan. Ensimmäisen maalinsa Lass teki 23. lokakuuta 2011 ottelussa Real Betisiä vastaan. 19. helmikuuta 2012 hän teki kaksi maalia Levanten verkkoon.
Aiheesta muualla

Lass Bangouran tilastot BDFutbol-sivustolla (englanniksi)
Antony C. Sutton

Antony C. Cutton
Antony Cyril Sutton (14. helmikuuta 1925 – 17. kesäkuuta 2002) oli brittiläis-yhdysvaltalainen historioitsija, taloustieteilijä ja kirjailija. Sutton oli Stanfordin yliopiston Hoover-instituutin tutkija 1968–1973, jolloin hän kirjoitti Western Technology and Soviet Economic Development -sarjan teokset. Antony Suttonin mukaan Yhdysvallat ja sen liittolaiset rakensivat Neuvostoliiton rahoittamalla sitä ja siirtämällä teknologiaa sen käyttöön. Antony Suttonin mukaan Neuvostoliitto oli länsimaiden luomus ja samalla ”paras vihollinen mitä rahalla saattoi ostaa”.
Antony Sutton tutki Yhdysvaltain liittovaltion virallisia asiakirjoja ja selvitti mitä teknologioita neuvostoliittolaiset tehtaat, aseet ja laivat sisälsivät. Antony Suttonin mukaan esimerkiksi Neuvostoliiton Vietnamin sodassa Yhdysvaltojen vastapuolelle antama tuki oli osin mahdollista Yhdysvaltojen ansiosta. Suttonin mukaan Neuvostoliiton kauppalaivaston (yhteensä 6000 kauppalaivaa) moottorit olivat länsimaista teknologiaa. Antony Sutton irtisanottiin Hoover-instituutista pian sen jälkeen kun hän oli vuonna 1972 todistanut Subcommittee VII of the Platform Committee of the Republican Partyn edessä yhteenvetämällä tutkimustuloksiaan:
»In a few words: there is no such thing as Soviet technology. Almost all — perhaps 90-95 percent — came directly or indirectly from the United States and its allies. In effect the United States and the NATO countries have built the Soviet Union. Its industrial and its military capabilities. This massive construction job has taken 50 years. Since the Revolution in 1917. It has been carried out through trade and the sale of plants, equipment and technical assistance.»
Irtisanomisensa jälkeen Sutton toimi vapaana kirjailijana ja kirjoitti muiden muassa bolševikkien vallankumouksesta ja Hitlerin valtaannoususta. Sutton paljasti Skull and Bones -salaseuran teoksellaan America's Secret Establishment: An Introduction to the Order of Skull & Bones, jota Sutton piti tärkeimpänä teoksenaan.[lähde? ]
Teokset

Western Technology and Soviet Economic Development: 1917–1930 (1968)
Western Technology and Soviet Economic Development: 1930–1945 (1971)
Western Technology and Soviet Economic Development: 1945–1965 (1973)
National Suicide: Military Aid to the Soviet Union (1973)
What Is Libertarianism? (1973)
Wall Street and the Bolshevik Revolution (1974, 1999) (Online-versio (Arkistoitu – Internet Archive)) (Online-versio venäjäksi (Arkistoitu – Internet Archive))
Wall Street and the Rise of Hitler (1976, 1999) (Online-versio (Arkistoitu – Internet Archive))
Wall Street and FDR (1976, 1999) (Online-versio)
The War on Gold: How to Profit from the Gold Crisis (1977)
Energy: The Created Crisis (1979)
The Diamond Connection: A manual for investors (1979)
Trilaterals Over Washington – Volume I (1979; with Patrick M. Wood)
Trilaterals Over Washington – Volume II (1980; with Patrick M. Wood)
Gold vs Paper: A cartoon history of inflation (1981)
Investing in Platinum Metals (1982)
Technological Treason: A catalog of U.S. firms with Soviet contracts, 1917–1982 (1982)
America's Secret Establishment: An Introduction to the Order of Skull & Bones (1983, 1986, 2002)
How the Order Creates War and Revolution (1985) (Online-versio venäjäksi (Arkistoitu – Internet Archive))
How the Order Controls Education (1985)
The Best Enemy Money Can Buy (1986) (Online-versio (Arkistoitu – Internet Archive))
The Two Faces of George Bush (1988)
The Federal Reserve Conspiracy (1995) (Online-versio venäjäksi (Arkistoitu – Internet Archive))
Trilaterals Over America (1995) (Online-versio venäjäksi (Arkistoitu – Internet Archive))
Cold Fusion: Secret Energy Revolution (1997)
Gold For Survival (1999)
Käännös suomeksi
Anne-Laure Viard

| Mitalit | Mitalit | Mitalit |  |
| --- | --- | --- | --- |
|   Anne-Laure Viard MM-kilpailuissa 2007  |   Anne-Laure Viard MM-kilpailuissa 2007  |   Anne-Laure Viard MM-kilpailuissa 2007  |  |
Maa:   Ranska
Naisten ratamelonta
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | K-2 500 m |  |
| MM-kilpailut  | MM-kilpailut  | MM-kilpailut  |  |
|  Pronssia | Zagreb 2005 | K-2 500 m |  |
|  Pronssia | Duisburg 2007 | K-2 500 m |  |
|  Pronssia | Dartmouth 2009 | K-1 200 m |  |
| EM-kilpailut  | EM-kilpailut  | EM-kilpailut  |  |
|  Pronssia | Poznań 2005 | K-2 500 m |  |
|  Pronssia | Račice 2006 | K-1 200 m |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Almería 2005 | K-1 500 m |  |
Anne-Laure Viard (s. 7. kesäkuuta 1981 Arras) on ranskalainen ratameloja, joka kilpaili useissa arvokisoissa yhdessä Marie Delattren kanssa. He voittivat kajakkikaksikon 500 metrillä olympiapronssia Pekingissä 2008, MM-pronssia Zagrebissa 2005 ja Duisburgissa 2007 sekä EM-pronssia Poznańissa 2005. Yksilötasolla Viard voitti 200 metrin kajakkiyksikössä MM-pronssia Dartmouthissa 2009 sekä EM-pronssia Račicessa 2006. Välimeren kilpailuissa hän sai pronssia 500 metrin kajakkiyksikössä Almeríassa 2005. Viard edusti Ranskaa myös Ateenan kesäolympialaisissa 2004, joissa hän karsiutui Marie Delattren kanssa 500 metrin kajakkikaksikossa välierissä.
Aiheesta muualla

Kuvia tai muita tiedostoja aiheesta Anne-Laure Viard Wikimedia Commonsissa
Anne-Grethe Leine Bientie

| Anne-Grethe Leine Bientie |
| --- | --- |

Henkilötiedot
Syntynyt: 2. heinäkuuta 1954 (ikä 70) Norja
Ammatti:  kirjailija virsirunoilija
Siviilisääty:  naimisissa, aviomies Bierna Bientie
Anne-Grethe Leine Bientie (s. 2. heinäkuuta 1954) on norjalainen kirjailija ja virsirunoilija. Hän on työskennellyt eteläsaamelaisten kirkollisen elämän kehittämiseksi ja julkaissut eteläsaameksi kirjoja ja virsiä. Hänen aviomiehensä on eteläsaamelainen pappi ja virsirunoilija Bierna Bientie.
Bientie on syntynyt vuonna 1954 ja kasvanut Norjan Bærumissa. Hän on oppinut eteläsaamen kielen vasta aikuisena. Nykyään hän asuu Snåsassa. Hän on tullut tunnetuksi työstään eteläsaamelaisen kirkollisen elämän hyväksi. Hän on kirjoittanut useita kirjoja: Vadtese (2008), Lengselen er et følehorn / Mejtie sån sjædta? (2013), Joekoen sjïehteles ryöjnesjæjja (2014) ja Mijjen gærhkoe-gærja – Vår kirkebok (2015). Lisäksi hän sanoittanut ja säveltänyt virsiä, joista kaksi on otettu Norjan kirkon vuonna 2013 uusittuun virsikirjaan.
Teos Joekoen sjïehteles ryöjnesjæjja oli vuonna 2018 ehdolla Pohjoismaiden neuvoston lasten- ja nuortenkirjallisuuspalkinnon saajaksi.
Teoksia

Vadtese (2008)
Lengselen er et følehorn / Mejtie sån sjædta? (2013)
Joekoen sjïehteles ryöjnesjæjja (2014)
Norjankielinen painos En skikkelig flink liten reingjeter (2018)
Mijjen gærhkoe-gærja – Vår kirkebok (2015)
Astrid Kirchherr

| Astrid Kirchherr |
| --- | --- |

Henkilötiedot
Syntynyt: 20. toukokuuta 1938 Hampuri, Saksa
Kuollut: 13. toukokuuta 2020 (81 vuotta) Hampuri, Saksa
Kansalaisuus:  Saksa
Ammatti:  valokuvaaja
Muut tiedot
 Nimikirjoitus
Astrid Kirchherr (20. toukokuuta 1938 Hampuri, Saksa – 13. toukokuuta 2020 Hampuri) oli saksalainen valokuvaaja. Hänet tunnetaan erityisesti The Beatlesin jäsenistä ottamistaan kuvista yhtyeen uran alkuvaiheessa 1960-luvun alussa, jolloin yhtye vietti paljon aikaa Hampurissa. Beatlesiin kuuluivat tuolloin John Lennon, Paul McCartney, George Harrison, Pete Best sekä Stuart Sutcliffe, jonka kanssa Kircherr kihlautui.
Vuoden 1967 jälkeen Kircherr valokuvasi harvakseltaan. Hänen Beatles-kuvistaan on kuitenkin järjestetty näyttelyitä Hampurissa, Bremenissä, Lontoossa, Liverpoolissa, New Yorkissa, Washingtonissa, Wienissä ja Rock and Roll Hall of Famessa. Hän julkaisi kuvistaan myös kolme kirjaa.
Käännös suomeksi
Anne-Lise Boge

Anne-Lise Boge (s. 1939) on norjalainen kirjailija, joka on varsinaiselta ammatiltaan opettaja. Hän on tullut tunnetuksi etenkin romaanisarjastaan Arvesynd. Arvesynd-sarja käsittää yhteensä 23 kirjaa ja sen on julkaissut Egmont-kustannus.
Aiheesta muualla

Arvesynd-sarjan viralliset kotisivut (Arkistoitu – Internet Archive)
Appositio

Appositio (lat. apponere, "verrata", "asettaa vastakkain"), lisämäärite, on nimitys tyypillisesti nominilausekkeelle, joka on lauseessa toisen samana lauseenjäsenenä toimivan ja samaa tarkoittavan lausekkeen välittömässä yhteydessä. Nämä lausekkeet yhdessä muodostavat appositiorakenteen, jossa kaksi samanarvoista ja samaa tarkoittavaa lauseketta eivät toimi toistensa määritteinä. Appositio voidaan erottaa myös pilkulla, jolloin se seuraa määrittelemäänsä sanaa, eikä se verbin puuttumisen vuoksi muodosta uutta lausetta. Virke sinänsä on yleensä täydellinen ilman appositiotakin.
Esimerkkejä

Seuraavissa esimerkeissä appositiot on merkitty kursiivilla:
Tasavallan presidentti Tarja Halonen avasi valtiopäivät.
Matti ja Maija, Wikipedian ylläpitäjät, äänestivät poiston puolesta.
Birgenairin lento 301

| Birgenairin lento 301 |
| --- | --- |
 Onnettomuuskone lokakuussa 1994.
Yhteenveto
Päivämäärä:  6. helmikuuta 1996
Onnettomuustyyppi:  pitot-putken tukkeutuminen, joka johti hallinnan menetykseen
Tapahtumapaikka:  26 km koilliseen Puerto Platasta
 :  19°54′50″N, 70°24′20″W
Lähtöpaikka:  Gregorio Luberónin kansainvälinen lentoasema, Puerto Plata, Dominikaaninen tasavalta
Välilaskupaikka:   Ganderin kansainvälinen lentoasema, Gander, Kanada  Schönefeldin lentoasema, Berliini, Saksa 
Määränpää:  Frankfurt am Mainin lentoasema, Frankfurt, Saksa
Kuolleita:  189
Loukkaantuneita:  0
Eloonjääneitä:  0
Lentokone
Konetyyppi:  Boeing 757-225
Lentoyhtiö:  Birgenair
Rekisteritunnus:  TC-GEN
Matkustajia:  176
Miehistöä:  13
Birgenairin lento 301 oli turkkilaisen Birgenairin tilauslento Dominikaanisen tasavallan Puerto Platasta Ganderin ja Berliinin kautta Frankfurtiin. Lennolla 6. helmikuuta 1996 käytetty Boeing 757-225 syöksyi Atlantin valtamereen pian koneen noustua Puerto Platan Gregorio Luberónin kansainväliseltä lentoasemalta. Lennolla oli 176 matkustajaa ja 13 miehistön jäsentä, jotka kaikki menehtyivät onnettomuudessa.
Onnettomuuden syyksi todettiin tukkeutunut pitot-putki, joka lähetti virheellistä nopeusdataa kapteenin nopeusmittariin sekä autopilotille. Tämä sai autopilotin ja miehistön hidastamaan konetta, vaikka se todellisuudessa lensi jo liian hitaasti. Lopulta nopeus hidastui niin paljon, että kone sakkasi ja syöksyi mereen. Pitot-putken tukkeutumisen syyksi epäiltiin paikallista Sceliphron caementarium -ampiaislajia, joka tekee pesänsä pyöreisiin, putkimaisiin rakennelmiin.
Lennon 301 onnettomuus on kuolonuhrien määrällä mitattuna pahin Boeing 757:lle sattunut onnettomuus yhdessä American Airlinesin lennon 77 kanssa.
Applingin piirikunta

Applingin piirikunta (engl. Appling County) on Yhdysvaltojen Georgian osavaltiossa sijaitseva piirikunta. Sen väkiluku oli 18 386 vuonna 2019. Piirikunnan hallintokeskus on Baxleyn kaupunki. Piirikunta perustettiin 15. joulukuuta 1818.
Aiheesta muualla

Kuvia tai muita tiedostoja aiheesta Applingin piirikunta Wikimedia Commonsissa
Antikkalan laskettelurinne

| Antikkalan laskettelurinne |
| --- | --- |

Paikkakunta::  Kuopio, Suomi
Vuori:: Puijo
Rinteitä::  - 1 helppo Pulkkamäki
Rinneluokitus:: Sininen
Korkeusero:: 88 m
Pituus:: 800 m
Keskijyrkkyys:: 11 %
Lumetusjärjestelmä:: Ei
Hiihtohissejä:: 1 ankkurihissi
Antikkalan hiihtohissi
Tyyppi:: Ankkurihissi
Kapasiteetti:: 2 100 henkilöä/h
Avattu:: 1967
Remontoitu:: 1986
Suljettu:: 28.3.2016
Omistaja:: Kuopion kaupunki
Antikkalan laskettelurinne oli laskettelukeskus ja sen ainoa laskettelurinne Antikkalanrinteellä Puijolla Kuopiossa.
Historia

Antikkalan laskettelurinne raivattiin vuonna 1964 ja ensimmäinen hiihtohissi rakennettiin vuonna 1967. Valaistus rakennettiin vuonna 1978 ja nykyinen ankkurihissi rakennettiin vuonna 1986.
Antikkalan laskettelurinteen viimeisimmät yrittäjät lopettivat toimintansa 28. maaliskuuta 2016 talvien lyhentymisen takia ja Kuopion kaupungin vetäydyttyä tukemasta toimintaa. Kuopion kaupunki kuitenkin etsi uutta yrittäjää Antikkalan laskettelurinteelle, ja solmi sopimuksen rinnetoimintojen uudelleenaloittamisesta Huippupaikat Oy:n kanssa syksyllä 2016.
Antikkalan laskettelurinteen ympärillä sijaitsee Puijon luonnonsuojelualue, joka on estänyt rinnetoimintojen laajentamisen, lisäksi rinnealueella kasvaa uhanalaisia sieniä, kuten viherhäiverusokas.
Kuopion kaupunki alkoi hakemaan lumetuslupaa rinteeseen uuden yrittäjäsopimuksen myötä, koska ilman lumetusjärjestelmää toiminta ei olisi kannattavaa. Itä-Suomen aluehallintovirasto kielsi läheisen Iso-Valkeisen lammen veden käytön lumetukseen syksyllä 2017. Vaasan hallinto-oikeus kumosi päätöksen helmikuussa 2019 ja palautti lupahakemuksen avin käsiteltäväksi ja uusi maaliskuussa 2020 tehty päätös sallii lumetusjärjestelmän rakentamisen ja Iso-Valkeisen veden käyttämisen lumetukseen. Suunnitelmissa on myös rakentaa toinen rinne laskettelijoiden käyttöön, uusi hiihtohissi sekä uudet ravintola- ja vuokraamorakennukset.
Aiheesta muualla

Kuvia tai muita tiedostoja aiheesta Antikkalan laskettelurinne Wikimedia Commonsissa
Kuvia tai muita tiedostoja aiheesta Antikkalan hiihtohissi Wikimedia Commonsissa
Antikkalan laskettelurinne
Antikkalan laskettelurinne kuvattuna ylhäältä.
Antikkalan hiihtohissi
Antikkalan hiihtohissin tyyppikilpi.
Antikkalan laskettelurinteen laavu.
B9

B9 tarkoittaa seuraavia asioita:
B9, kansainvälisen standardin mukainen paperikoko
B9-vitamiini eli foolihappo
HMS B.9, brittiläinen sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”B9”, voi hakea sivunnimihaulla, laajalla sivunnimihaulla tai tekstihaulla.
Antofagastan alue

Alue Chilen kartalla punaisella, pääkaupunki on merkitty suurennettuun karttaan ympyrällä
Antofagastan alue on yksi Chilen viidestätoista hallinnollisesta alueesta. Sen virallinen järjestysnumero on II ja pääkaupunki on Antofagasta. Vuoden 2017 väestönlaskennassa alueella oli 607 534 asukasta. Sen pinta-ala on 126 049	 neliökilometriä.
Aiheesta muualla

Kuvia tai muita tiedostoja aiheesta Antofagastan alue Wikimedia Commonsissa
Gore Antofagasta (Arkistoitu – Internet Archive) (alueen kotisivut)  (espanjaksi)
Chilen alueet
Aisén del General Carlos Ibáñez del Campo
Antofagasta
Araucanía
Arica-Parinacota
Atacama
Biobío
Coquimbo
Libertador General Bernardo O'Higgins
Los Lagos
Los Ríos
Magallanes y Antártica Chilena
Maule
Metropolitana de Santiago
Tarapacá
Valparaíso